### Beslutningstema

I denne sag godkendes beredskab til forebyggelse, opsporing og håndtering af negativ social kontrol og æresrelaterede konflikter.

### Historik

Med barnets lov, som trådte i kraft 1. januar 2024, skal kommunalbestyrelsen udarbejde et beredskab, som forebygger, opsporer og håndterer negativ social kontrol og æresrelaterede konflikter blandt børn og unge og deres familier.

Beredskabet skal udformes skriftligt og vedtages af kommunalbestyrelsen og offentliggøres. Kommunalbestyrelsen skal revidere beredskabet løbende efter behov, dog som minimum hvert fjerde år.

### Sagsfremstilling

Beredskabet skal indeholde kommunens initiativer som forebygger, opsporer og håndterer negativ social kontrol og æresrelaterede konflikter. Herudover bør det indeholde klare procedurer for, hvordan der skal arbejdes internt i kommunen ved mistanke om negativ social kontrol og æresrelaterede konflikter. Det bør omfatte hele kommunens børn- og ungeområde, men berører også voksenområdet.

Beredskabet indeholder:

* Definitioner af og tegn på negativ social kontrol og æresrelaterede konflikter
* Initiativer til tidlig opsporing
* Handleveje afhængig af graden af viden samt risikovurdering
* Vejledning til hvornår og hvordan fagpersoner skal give en underretning til den kommunale forvaltning
* Koordinering og samarbejde mellem de relevante personer og myndigheder

Kommunens fagpersoner, der er i kontakt med børn og uge samt voksne udsat for negativ social kontrol og æresrelaterede konflikter, skal have kendskab til beredskabet og være i stand til at handle efter de beskrevne procedurer. Derfor offentliggøres beredskabet og det er et ledelsesmæssigt ansvar at sikre, at den enkelte medarbejder kender beredskabet.

Punktet behandles samtidig i Børn- og Skoleudvalget og Socialudvalget.

### Lovgrundlag

Barnets lov § 15 stk. 3.

### Indstilling Direktøren for Børn- Unge og Social indstiller,

|  |  |
| --- | --- |
| at | beredskabet til forebyggelse, opsporing og håndtering af negativ social kontrol og æresrelaterede konflikter godkendes, og at indstillingen videresendes til Kommunalbestyrelsen. |

Beslutning fra Socialudvalget, 9. april 2024, pkt. 11:
Indstillingen anbefales.

Beslutning fra Børn- og Skoleudvalget, 9. april 2024, pkt. 7:
Instillingen anbefales.

### Beslutning

Indstillingen godkendt.